title: -chizma - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 471
  Har xil oilalar uchun turlicha iste’mol muhiti yaratiladi. Ijtimoiy tenglik va daromadlar
  taqsimotida adolatni ta’minlashda muhim muammolar vujudga keladi.
  Bozor iqtisodiyoti sharoitida daromadlar tengsizligini
  keltirib chiqaruvchi
  umumiy omillar ham mavjud bo’ladi. Bularning asosiylari quyidagilar:
  -
  kishilarning umumiy (jismoniy, aqliy va estetik) layoqatidagi farqlar;
  -
  ta’lim darajasi va malakaviy tayyorgarlik darajasidagi farqlar;
  -
  tadbirkorlik mahorati va tahlikaga tayyorgarlik darajasidagi farqlar;
  -
  ishlab chiqaruvchilarning bozorda narxlarni o’rnatishga layoqatliligi (bozordagi
  hukmronlik darajasidan kelib chiqib) darajasidagi farqlar.
  Bunday sharoitda davlatning daromadlarni qayta taqsimlash vazifasi daromadlar
  tengsizligidagi farqlarni kamaytirish va jamiyat barcha a’zolari
  uchun ancha qulay
  moddiy hayot sharoitini ta’minlashga qaratiladi.
  Daromadlar tengsizligi kamayishining taxminan 80 foizini asosan transfert
  to’lovlari taqozo qiladi. Aniqroq aytganda davlat transfert to’lovlari eng past daromad
  oluvchi kishilar guruhi daromadining asosiy qismi (70-75foiz)ni
  tashkil qiladi va
  qashshoqlikni yumshatishning eng muhim vositasi hisoblanadi.